system
Răspunde în limba română, în stilul Wikipedia, cat mai corect gramatical.
user
Cum ai descrie 1112?
assistant


1112 (MCXII) a fost un an bisect al calendarului iulian.

Evenimente 
 3 februarie: Contele Ramon Berenguer al III-lea al Barcelonei obține comitatul de Provence, ca urmare a căsătorie cu moștenitoarea acestuia, Douce de Gevaudan.

 18 martie: Deschiderea conciliului de la Lateran: papa Pascal al II-lea preia drepturile de învestitură de la împăratul Henric al V-lea.

 18 martie: Se declanșează o revoltă împotriva lui Henric al V-lea, care cuprinde Saxonia, Frizia și Westfalia.

 10 aprilie: După 133 de zile de asediu, cruciații sunt nevoiți să renunțe la cucerirea orașului Tyr.

 25 aprilie: Locuitorii din Laon, în Franța, proclamă comuna și îl ucid pe episcopul local.
1 noiembrie: La moartea lui Henric de Bourgogne, conte de Portugalia, căzut în timp ce îi asedia pe maurii din Astorga, începe domnia fiului său Afonso Enrique, în vârstă de 3 ani, sub regența mamei sale Teresa de Leon.

Nedatate 
ianuarie: După eșecul de la Ascalon din 1111, regele Balduin I al Ierusalimului se îndreaptă împotriva Tyrului, considerat ca fiind inexpugnabil.

 aprilie-iunie: Eșecul unei tentative a atabegului de Mosul, Mawdud, de cucerire a Edessei.

 octombrie: Ca urmare a rezultatul negocierilor din anul anterior, împăratul Alexios I Comnen acordă negustorilor pisani un cartier din Constantinopol și alte privilegii, printr-un crisobul.

 decembrie: Roger de Salerno devine regent al principelui Bohemund al II-lea de Antiohia.
Este întemeiat orașul Baden, în Germania.

 Împăratul Henric al V-lea îl proclamă pe Otto de Ballenstedt de Ballenstedt ca duce al Saxoniei.

Arte, științe, literatură și filozofie 
 Anonymus Gallus începe lucrul la "Gesta principium Polonorum", dedicată regelui Boleslaw al III-lea al Poloniei.

Înscăunări 
 1 decembrie: Afonso Henrique, conte de Portugalia.
 decembrie: Roger de Salerno, ca regent al principelui de Antiohia.
Alaungsithu, rege al statului Pagan, din Birmania (1112-1167).
 Otto de Ballenstedt, ca duce de Saxonia.

Nașteri 
 Adam de Saint-Victor, poet francez (d. 1192).

Decese 
 6 aprilie: Gibelin de Sabran, arhiepiscop de Arles și patriarh latin de Ierusalim (n. 1045).

 21 aprilie: Bertrand de Saint-Gilles, conte de Toulouse și primul conte de Tripoli (n. 1065).

 13 mai: Ulric al II-lea de Carniola, markgraf de Istria (1098-c.1107) și de Carniola (1098-1112) 

 5 octombrie: Sigebert de Gembloux, cronicar de limbă latină (originar din zona Belgiei de astăzi) (n. 1030).

 1 noiembrie: Henric de Bourgogne, conte de Portugalia (n. 1066), căzut în luptă.

 5 sau 12 decembrie: Tancred de Taranto, prinț de Galilea și regent al principatului de Antiohia (n. 1072).

 George al II-lea, rege al Georgiei.

 Kyanzitha, rege în Birmania.

Vezi și 
 Listă de conducători de stat din 1112

1112